
MultiPinHole kollimátor technikai előnyei DaTscan SPECT/CT vizsgálatokban

Bevezetés
A I-123 Ioflupane egy olyan radiofarmakon, amelyet a Parkinson-szindróma elkülönítésére
használnak a hasonló klinikai tüneteket mutató esszenciális tremor valamint gyógyszer-
indukálta parkinsonizmus kórképeitől. Korábbi, elsősorban fantomokkal végzett vizsgálatok
rámutattak, hogy a „kis” szervek célzott vizsgálatára fejlesztett MultiPinHole (MPH)
kollimátor használata, DaTscan esetében jelentős minőségbeli előnyökkel jár.
Célunk annak felmérése, hogy a MPH kollimátorral végzett DaTscan SPECT vizsgálatok
gyűjtési ideje csökkenthető-e a diagnosztikai képminőség megtartásával.
Anyag és módszer
185 MBq I-123 Ioflupane (DaTscan) iv. injekció beadása után SPECT adatgyűjtést
végeztünk MPH kollimátorral felszerelt AnyScan TRIO SPECT/CT kamerán.
A csökkentett gyűjtési időt következőképpen modelleztük: LIST módú képeket újra
mintavételeztük fele és harmad képidővel. Mindkét esetben Tera-Tomo 3D SPECT Q CT
attenuáció korrigált rekonstrukciót alkalmaztunk, a rövidebb gyűjtési idejű képek esetén
kevesebb iterációs számmal.
A rekonstruált SPECT képeket a Pinax Pharma easyDAT rendszerrel elemeztük. Az
eredménylapokat randomizáltuk és 5 szakorvos vizuálisan („vakon”) értékelte a képeket. Az
elemzőszoftver által mért striátum ROI-k értékeit táblázatba foglaltuk.
Eredmények
29 beteget vizsgáltunk meg. Az egyes értékelők között szignifikáns eltérések voltak a grádus
meghatározásában (Friedman P <0,001), azonban érdemi különbség az egészséges (grade 0)
és kóros (grade 1-3) vizsgálatok elkülönítésében, valamint a dott képpárok vonatkozásában
az értékelő orvosok pontszámai között, sem összessítve sem egyénenként nem mutatkozott
szignifikáns különbség (Wilcoxon próba P >0,1). A felezett idejű képből számolt ROI-
értékek és az azokból kapott arányok jól közelítik az eredeti kép eredményét, míg a
harmadidős gyengén korrelál (Spearman-féle korrelációs együttható p=0.857), valamint a
rövidebb gyüjtésből származó adatok felfelé torzítanak.
Következtetés
Eredményeink alapján a MPH kollimátor használata DaTscan vizsgálat során lehetőséget ad
a vizsgálati idő és/vagy az injektált aktivitás felezésére, megőrzött diagnoszikai pontosság
mellett, mellyel vagy vizsgálati idő, vagy sugárterhelés csökkentés érhető el.



